กฎ กกฎ ก.ค.ฉบับที่7 (พ.ศ. 2528)ออกตามความในพระราชบัญญัติระเบียบข้าราชการครูพ.ศ. 2523ว่าด้วยคุณสมบัติสัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการในก.ค. และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการในอ.ก.ค. กรมอ.ก.ค.จังหวัด และ อ.ก.ค. กรุงเทพมหานคร---------- อาศัยอำนาจตามความในมาตรา6 วรรคสาม มาตรา 7 (2) และ มาตรา 19 แห่งพระราชบัญญัติระเบียบข้าราชการครู พ.ศ. 2523 ก.ค.โดยได้รับอนุมัติจากคณะรัฐมนตรี ออกกฎ ก.ค.ไว้ ดังต่อไปนี้ ข้อ1 ให้ยกเลิกความในข้อ 9 แห่งกฎ ก.ค. ฉบับที่ 1 (พ.ศ. 2523) ออกตามความในพระราชบัญญัติระเบียบข้าราชการครู พ.ศ. 2523ว่าด้วยคุณสมบัติสัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค.และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค. จังหวัด และ อ.ก.ค. กรุงเทพมหานครและให้ใช้ความต่อไปนี้แทน `ข้อ9 ในการดำเนินการเลือกตั้งให้ใช้วิธีออกเสียงลงคะแนนลับและให้ถือว่าผู้มีคะแนนสูงสุดเป็นผู้ได้รับเลือกตั้งเป็นผู้แทนข้าราชการครูตามลำดับ ในกรณีที่มีผู้ได้รับคะแนนสูงสุดเท่ากันหลายคนให้ดำเนินการจับฉลากเฉพาะผู้ที่มีคะแนนสูงสุดกันเท่านั้น เพื่อให้ได้จำนวนผู้ได้รับเลือกตั้งตามจำนวนที่กำหนดไว้ในข้อ 8 (2) ให้ผู้ได้รับเลือกตั้งตามความในวรรคหนึ่งเลือกตั้งกันเองโดยวิธีออกเสียงลงคะแนนลับ ตามวิธีการขั้นตอนและจำนวนที่กำหนดไว้ในข้อ 8(2) เพื่อให้ได้ผู้แทนข้าราชการครูใน ก.ค. ตามจำนวนที่กำหนดตามมาตรา 6 วรรคหนึ่ง และตามสัดส่วนผู้แทนข้าราชการครูกรมต่าง ๆ ตามข้อ 10 หรือผู้แทนข้าราชการครูใน อ.ก.ค. กรมตามจำนวนที่กำหนดไว้ในมาตรา16 วรรคหนึ่งหรือผู้แทนข้าราชการครูใน อ.ก.ค. จังหวัด ตามจำนวนที่กำหนดไว้ตามมาตรา 17 วรรคหนึ่ง หรือผู้แทนข้าราชการครูในอ.ก.ค.กรุงเทพมหานครตามจำนวนที่กำหนดไว้ตามมาตรา 18 วรรคหนึ่ง ในกรณีที่มีผู้ได้รับคะแนนเลือกตั้งสูงสุดในแต่ละขั้นตอนเท่ากันหลายคน ให้ดำเนินการจับฉลากเฉพาะผู้ที่มีคะแนนสูงสุดเท่ากันนั้น' ข้อ2 ให้ยกเลิกความในข้อ 11 แห่งกฎ ก.ค. ฉบับที่ 1 (พ.ศ. 2523) ออกตามความในพระราชบัญญัติระเบียบข้าราชการครู พ.ศ. 2523ว่าด้วยคุณสมบัติสัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค.และคุณสมบัติ และวิธีการเลือกตั้งผู้แทนข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค. จังหวัด และ อ.ก.ค.กรุงเทพมหานครและให้ใช้ความต่อไปนี้แทน `ข้อ11 ในกรณีที่ตำแหน่งผู้แทนข้าราชการครูใน ก.ค. อ.ก.ค. กรม อ.ก.ค. จังหวัด หรือ อ.ก.ค.กรุงเทพมหานครว่างลงก่อนถึงคราวออกตามวาระให้สำนักงาน ก.ค. หรือกรม ดำเนินการให้ผู้ได้รับเลือกตั้งในขั้นสุดท้ายเลือกตั้งกันเองโดยวิธีออกเสียงลงคะแนนลับเพื่อให้ได้ผู้แทนข้าราชการครูแทนตำแหน่งที่ว่างภายในสี่สิบห้าวันนับแต่วันที่ตำแหน่งว่าง ทั้งนี้ เว้นแต่วาระการดำรงตำแหน่งของผู้แทนข้าราชการครูที่ว่างลงเหลือไม่ถึงเก้าสิบวัน ในการเลือกตั้งตามวรรคหนึ่งจะดำเนินการเลือกตั้งทางไปรษณีย์ก็ได้วิธีการเลือกตั้งทางไปรษณีย์ให้เป็นไปตามที่ ก.ค. กำหนด ให้ผู้มีคะแนนสูงสุดเป็นผู้ได้รับเลือกตั้งเป็นผู้แทนข้าราชการครูในตำแหน่งที่ว่างในกรณีที่ผู้ได้รับคะแนนสูงสุดเท่ากันหลายคน ให้ประธาน ก.ค.ประธาน อ.ก.ค. กรม ประธาน อ.ก.ค. จังหวัด หรือ ประธาน อ.ก.ค. กรุงเทพมหานครแล้วแต่กรณี เป็นผู้จับฉลากเฉพาะผู้ที่มีคะแนนสูงสุดที่เท่ากันนั้นเพื่อให้ได้ผู้ได้รับเลือกตั้งแทนในตำแหน่งที่ว่างต่อไป' ให้ไว้ณ วันที่ 16 มีนาคม พ.ศ. 2528 ชวนหลีกภัยรัฐมนตรีว่าการกระทรวงศึกษาธิการประธาน ก.ค.+---------------------------------------------------------------------------------------------------------+หมายเหตุ:-เหตุผลในการประกาศใช้กฎ ก.ค. ฉบับนี้ คือ โดยที่กฎ ก.ค. ฉบับที่ 1 (พ.ศ.2523)ออกตามความในพระราชบัญญัติระเบียบข้าราชการครู พ.ศ. 2523ว่าด้วยคุณสมบัติ สัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค. และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค. จังหวัด และ อ.ก.ค.กรุงเทพมหานครกำหนดวิธีการเลือกตั้งผู้แทนข้าราชการครูไว้ไม่สอดคล้องกับวิธีปฏิบัติกล่าวคือ ได้ระบุให้ใช้วิธีการออกเสียงลงคะแนนโดยตรงและลับ แต่ในขณะเดียวกันกฎ ก.ค. ฉบับนี้ได้กำหนดให้กรมมีอำนาจและหน้าที่ที่กำหนดวิธีการและขั้นตอนการดำเนินการเลือกตั้ง โดยทางปฏิบัติได้ให้ผู้ที่ได้รับเลือกตั้งในแต่ละขั้นตอนทำการเลือกตั้งกันเองจนได้ผู้แทนข้าราชการครูตามจำนวนที่กำหนดและนอกจากนี้วิธีการเลือกตั้งผู้แทนข้าราชการครูแทนในตำแหน่งที่ว่างลงก่อนถึงคราวออกตามวาระตามกฎ ก.ค.ฉบับนี้ในบางกรณีก่อให้เกิดการสิ้นเปลืองค่าใช้จ่ายในการเดินทางมาทำการเลือกตั้งกันเองสมควรแก้ไขเพิ่มเติมวิธีการเลือกตั้งผู้แทนข้าราชการครูให้ใช้วิธีการเลือกตั้งทางไปรษณีย์ได้ด้วย จึงจำเป็นต้องออกกฎ ก.ค.นี้